alexandrainst/scandi-wiki huggingface dataset:
Christian Haaland

Christian Wegner Haaland () var ein norsk skipsreiar frå Haugesund og politikar for partiet Høgre.

Han var son av banksjef Thomas Wegner Haaland og Anna Christine Knudsen. I 1915 gifta han seg med Ida Caroline Knutsen (f. 10. september 1894), dotter av skipsreiar Knut Knutsen O.A.S. Saman fekk dei borna Thomas Wegner Christian (f. 4. mars 1917), Elisabeth f. og d. 1919), Elisabeth (f. 22. september 1920), Anna Christine (f. 14. juni 1923) og Ida Karoline (f. 18. juli 1926).

Han gjekk på handelsgymnas i Oslo og hadde eit opphald i England for å utdanna seg innan shipping. I februar 1915 kjøpte han sit første skip, «Annaho», oppkalla etter mor hans. Svigerfar Knut Knutsen O.A.S. var medeigar og garantist for fleire av skipa kjøpt i etableringsfasen til reiarlaget. Før Haaland fekk eige kontor i byen i 1918-1919, hadde han delt kontor med Knutsen på Vibrandsøy i Haugesund. Som mange norske reiarlag, ekspanderte òg reiarlaget til Haaland kraftig i løpet av første verdskrigen. I 1921 var han den tredje største reiaren i Haugesund. Mellom 1920-1923 vart villaen i Salhusveien 11 i Haugesund oppført etter teikningar av den kjende bergensarkitekten Ole Landmark.

Frå 1937 til 1940 var Haaland president for Norges Rederiforbund.

Åra 1945–1949 var han vararepresentant for Stortinget for kjøpstadene i Vest-Agder og Rogaland fylke (Flekkefjord, Haugesund, Kristiansand, Mandal, Stavanger). På det lokale planet var han ordførar i Haugesund i 1925, 1928–1931 og 1945. 

Haaland var medlem av ei rekkje ulike komitear og styre, blant anna i tilknyting til Haugesunds Handelskammer, Haugesunds Sjøforsikringsselskap, Haugesunds Dagblad og Haugesund sparebank.

Kjelder 

Denne artikkelen bygger på «Christian Haaland» frå ,  den 29. juli 2020. 
 

Folk frå Haugesund
Ordførarar i Haugesund
Høgreordførarar i Rogaland
Stortingsrepresentantar frå Høgre
Norske skipsreiarar
Hezekiél Sepeng

Hezekiél Sepeng () er ein sørafrikansk tidlegare mellomdistanseløpar som vann sølvmedaljen på 800 meter under OL 1996 i Atlanta og under VM 1999 i Sevilla.

Aktiv
Sepeng sette personleg rekord med 1.42,74 då han vart andremann etter Vebjørn Rodal på 800-meterfinalen under dei olympiske sommarleikane i Atlanta 31. juli 1996. Dermed vart han den fyrste svarte sørafrikanaren som tok ein olympisk medalje. Tre år etter OL sikra Sepeng seg ein ny sølvmedalje på spesialdistansen, ved verdsmeisterskapen 1999 slått med fattige 0,02 sekund av kenyansk-danske Wilson Kipketer. Berre fem dagar etter VM-finalen sprang Sepeng ved eit stemne i Brussel sitt livs fortaste 800 meter, tida 1.42,69 gav andreplass etter Kipketer.

Sepeng kom på fjerdeplass i OL-finalen 2000, ei tevling som utvikla seg til eit lureløp og der tyske Nils Schumann overraskande vann. Sepeng tok seg til finalen på 800 meter både under VM 2001, VM 2003 og OL 2004, utan å kunne melde seg på i medaljestriden i nokon av tevlingane.

Doping
Våren 2005 testa Sepeng positivt på dopingmiddelet nandrolon. Han vart stengt ut frå friidretten i 2 år.

Medaljar og plasseringar i internasjonale meisterskap
VM 1993 i Stuttgart: Nr 5 – 1.45,64
VM 1995 i Göteborg: Utslått i semifinalane (1.49,58=nr 12)
OL 1996 i Atlanta: Sølvmedalje – 1.42,74, bakom Vebjørn Rodal (1.42,58)
VM 1997 i Aten: Utslått i semifinalane (1.47,00=nr 15). Nr 4 i 4 x 400 m stafett (3.00,2)
VM 1999 i Sevilla: Sølvmedalje – 1.43,32, bakom Wilson Kipketer (1.43,30)
OL 2000 i Sydney: Nr 4 – 1.45,29
VM 2001 i Edmonton: Nr 8 – 1.46,68
VM 2003 i Paris: Nr 7 – 1,45,74
OL 2004 i Aten: Nr 6 – 1.45,53

Kjelder

Denne artikkelen bygger på «Hezekiél Sepeng» frå ,  den 30. juli 2020.  
 

Sørafrikanske friidrettsutøvarar
Sørafrikanske OL-deltakarar
Språkrådet i Sverige

Språkrådet i Sverige er det offisiellet organet i landet for språkrøkt og språkpolitikk. Det vart skipa 1. juli 2006 gjennom ei samanslåing av dei tidlegare sjølvstendige organa Sverigefinska språknämnden, Svenska språknämnden og Klarspråksgruppen som ei avdeling ved det nye Institutet för språk och folkminnen. Språkrådet overtok oppgåvene til dei tidlegare organa, og har blant anna til oppgåve å ta vare på språkbruken til styresmaktene. Òg minoritetsspråk som samisk og meänkieli inngår i verksemdområdet til Språkrådet, likeeins teiknspråk. Språkrådet gjev ut tidsskrifta Språkvård og Kieliviesti.

Det finst òg eit anna svensk språkorgan med offentleg støtte, nemleg Terminologicentrum. Dette organet arbeider med liknande spørsmål, men er spesielt innretta mot fagspråk og  terminologi.

Det finst ingen offisielt fastslegen instans for regulering av svensk i Sverige. Språkrådet har likevel halvoffisiell status som språkorgan, og vert finansiert av den svenske regjeringa, men har ingen ambisjonar om å utøva direkte kontroll over språket, slik til dømes Académie française har. Språkrådet består av representantar frå ei rekkje ulike organisasjonar, inkludert Svenska Akademien. Dets fremste middel for å regulera språket er gjennom ordbøker som Svenska Akademiens ordlista (SAOL), og dessutan ei rekkje ulike handbøker i grammatikk, staving og rettskriving. Sjølv om SAOL ofte vert vurdert som normerande, er funksjonen til ordlista først og fremst å skildra den samtidige språkbruken.

Bakgrunnsstoff
 Institutet för språk och folkminnen.
 Sverigefinska Riksförbundet, RSKL (Ruotsinsuomalaisten Keskusliitto)
Skipingar i 2006
Språk i Sverige
Svenske organisasjonar
Svensk språk
And Close As This

And Close As This er det 15. studioalbumet til Peter Hammill, gjeve ut på Virgin Records i 1986. 

Kvart spor er ein song spelt og sungen av Hammill solo på eit klaverinstrument, der klaverpartia vert spelte på eit enkelt opptak. På to av songane nyttar han eit flygel og for dei andre nytta han eit MIDI master-instrument, og nyttar det til å utløyste ei rekkje lydmodular, hovudsakleg lyden av elektrisk piano og orgel.

Innhald
Alle songar skrivne av Hammill, utanom der andre er nemnde:

Medverkande
 Peter Hammill – vokal, klaverinstrument

Technical
 Peter Hammill - lydteknikar, miksing (Sofa Sound, Bath)
 Paul Ridout – datamaskinar, MIDI
 Arun Chakraverty – mastering
 Anton Corbijn – fotografi
 Phil Smee – design

Kjelder

Denne artikkelen bygger på «And Close As This» frå ,  den 30. juli 2020. 
 oppgav desse kjeldene:

Peter Hammill-album
Musikkalbum frå 1986
Virgin Records-album
Spur of the Moment av Peter Hammill

Spur of the Moment er eit studioalbum av Peter Hammill og Guy Evans med eksperimentell musikk, opphavleg gjeven ut på kassett på Red Hot label. Ei ommastra utgåve kom ut på CD på DaTE i februar 1988 (ikkje i 1991, som Sofa Sound indikerer). Albumet er for tida ute av opplag.

Hammill speler piano, gitar og klaverinstrument-drivne samplarar og synthesizer, medan Evans speler akustisk og elektroniske trommer. Musikken er instrumental og heilt improvisert. I følgje plateheftet valde dei ut instrumenta og grunnleggjande note-mønster før dei sette i gang stykka, men ingen andre strukturar vart avtalte på førehand.

Ei rekkje songar frå Spur of the Moment vart framførte på konsert i 1988 og igjen i 1996. Ei innspeling av ein av desse konsertane frå 1996 kom ut på The Union Chapel Concert.

Plateomslag
Plateomslaget syner pergament med linjer av raud og grøn måling, og somme stader kan ein sjå talet 2.

Innhald
Alle songar skrivne av Peter Hammill og Guy Evans, utanom der andre er nemnde.

I heftet på CD-en står «Surprise» og «Little did he know» som to forskjellige titlar, men på sjølve CD-en er spor to kalla «Surprise / Little did he know» (og har derfor berre 11 spor totalt).

Medverkande
Peter Hammill – piano, gitar og klaverinstrument-drivande samplerar og synthesizer
Guy Evans – akustiske og elektroniske trommer

Begge musikarane speler kvar andre sine instrument.

Teknisk
Peter Hammill - lydteknikar, miksing (Sofa Sound i Bath)
Paul Ridout – lydteknikar, design

Kjelder

Denne artikkelen bygger på «Spur of the Moment (Peter Hammill album)» frå ,  den 30. juli 2020. 
 oppgav desse kjeldene:

Peter Hammill-album
Musikkalbum frå 1988
Can (fleirtyding)

Can kan visa til:

Musikk
 Can, musikkgruppe i dåverande Vest-Tyskland
 Albumet Can, 1979
 Can frå Sør-Korea, sørkoreansk musikkgruppe

Stader
 Elva Can i Essex i Storbritannia
 Canada i landkoden ISO 3166-1 alfa-3

Anna 
 Namnet Can, tyrkisk og tsjerkessisk fornamn og etternamn
Dag Kavlie

Dag Kavlie () er ein norsk sivilingeniør frå Oslo. 

Han tok doktorgraden i 1972 og vart same året dosent i skipsteknikk ved Noregs tekniske høgskole. Frå 1976 til 1991 var han professor i skips- og havteknikk ved same høgskulen. Han var rektor ved høgsulen frå 1984 til 1990. 

Frå 1993 vart han professor II og same året direktør i Noregs forskingsråd.

Kjelder

Norske sivilingeniørar
Rektorar ved NTH
Professorar ved NTNU
Noregs forskningsråd
Folk frå Oslo
Dan Broström

Daniel «Dan» Broström (i riksdagen kalla Broström i Göteborg, ) var ein svensk skipsreiar og politikar for Liberale samlingspartiet. Han overtok leiinga av Broströmskoncernen frå faren sin og leia reiarlag- og industrikonsernet fram til han døydde i 1925.

Han var mellom anna med å skipe Svenska Amerika Linien og medverka mykje til at skipsbyggeria i Göteborg, som Götaverken og Eriksberg, fekk eit oppsving.

Frå 1914 til 1917 var han statsråd og sjef for marinedepartementet i regjeringa til Hjalmar Hammarskjöld.

Kjelder 

Denne artikkelen bygger på «Dan Broström» frå ,  den 30. juli 2020.  
 

Svenske forretningsfolk
St. Olavs Orden
Nordstjerneordenen
Vasaordenen
Svenske reiarar
Svenske sjøministrar
David Vikøren

David Vikøren () var administrerande direktør i Norges Rederiforbund frå 1. januar 1977 til 1992. Han er cand.oecon. frå Universitetet i Oslo 1951. Deretter arbeidde han eit år i Statistisk sentralbyrå før han vart knytt til Rederforbundet i 1952. Han vart assisterande direktør i 1964 og direktør i 1969. Han har hatt ei rekkje offentlege verv og vore rådgjevar ved norske delegasjonar til OECD og UNCTAD.

Far hans, Olav Vikøren (1884-1964), var folkehøgskolerektor og forfattar. Då David vart fødd, var han rektor på Nordhordland folkehøgskole, men i 1928 flytta familien til Gjøvik der han vart rektor på Viken folkehøgskole.

Verv 

 Styreleiar for Filharmonisk Selskaps Orkester og Hardanger Musikkfest
 Styremedlem i Fridtjof Nansens Institutt og Sjøfartsmuseet

Heider 

 Kommandør av første klasse av St. Olavs Orden
 Kommandør av Finlands løves orden

Kjelder 

Denne artikkelen bygger på «David Vikøren» frå ,  den 30. juli 2020.  
 

Folk frå Haugesund
Finlands løves orden
Norske organisasjonsleiarar
St. Olavs Orden
Eilert Bull Simonsen

Eilert Christian Bull Simonsen () var ein norsk reiarlagsdirektør frå Vågan. 

I starten av karrieren arbeidde han i ymse dampskipsekspedisjonar og vart i 1894 direksjonssekretær i Det Bergenske Dampskibsselskab. I 1899 vart han direktør i Det Nordenfjeldske Dampskibsselskab, ei stilling han hadde fram til han døydde i 1922. I tida hans i reiarlaget utvida han verksemda kraftig og vart sentral i moderniseringa av norsk skipsfart. Han tok initiativet til å få skipe Ruteskibenes Rederiforening i 1901 for å få slutt på striden om fraktrater. Han vart ein pioner innan bruk av moderne marknadsføring i satsinga på turisttraffikk.

Kjelder

Norske organisasjonsleiarar
Folk frå Vågan
Det Nordenfjeldske Dampskibsselskab
Bergingsbåt

Bergingsbåt er ei fellesnemning for båtar som er laga for å redda mannskap og skip eller individ som er naudstadde eller forulukka. Som bergingsbåtar vert rekna redningsbåtar, MOB-båtar og livbåtar. Òg redningsskøyter, redningskryssarar og taubåtar er bergingsbåtar.

Kjelder 

Denne artikkelen bygger på «Bergingsbåt» frå ,  den 30. juli 2020.  
 
Båttypar
Sjøredning
Redningsutstyr
Grønnåsen kyrkje

Grønnåsen kyrkje er ei arbeidskyrkje frå 1996 i Tromsø kommune. Kyrkja er i vifteform og er utsmykka av Knut Fjørtoft. Kyrkjeinteriøret (døypefont og preikestol) er laga av John H. Jørgensen. Orgelet er frå 2001 og er bygd av orgelbyggjar lfred Führer i Wilhelmshaven.

Tankar om å få reist ei kyrkje nord på Tromsøya hadde versert allereie ved slutten av andre verdskrigen. Det var først snakk om å få ei brakke frå militæret etter krigen og bruke ho som kyrkje. Ingenting konkret skjedde før i 1971, då kommunestyret vedtok å byggje Grønnåsen kyrkje. Planarbeidet byrja i 1974, men ingen planar låg fore før i 1982. Så kom ein ny plan i 1985 og eit forprosjekt i 1988. Dette omfatta ei kyrkje til 20 millioner, men kommunen sette av 13 millionar til føremålet, og arbeidet måtte starte på nytt. 

I 1988 starta ein så eit nytt prosjekt. Arkitektane Eigil Hallset og Kolbrùn Ragnarsdottir fekk oppdraget med å teikne kyrkja. Grunnarbeidet tok til i mai 1995, 10. september vart grunnsteinen lagd ned, og sankthansaften 1996 vart kyrkja innvigd.

Kjelder 
Kirkene i Troms, bind III, Ronny Trælvik og Arne Ivar Hansen, Bok i Nord forlag, Finnsnes 2017. s. 246–251

Denne artikkelen bygger på «Grønnåsen kirke» frå ,  den 30. juli 2020.

Bakgrunnsstoff 
 Arkitekturguide for Nord-Norge og Svalbard
 

Kyrkjer i Tromsø
Kyrkjer i Tromsø Domprosti
Norske kyrkjer frå 1996
Arbeidskyrkjer
Bestmann

Bestmann er eit gammalt, norsk maritimt uttrykk. Det vert ofte brukt om ein erfaren sjømann, eller nestkommanderande på ein båt. Bestmann er ofte sett på som den næraste rådgjevaren til skipperen. Ombord i seglskipa budde bestmann saman med skipper og styrmann atterut, medan resten av mannskapet budde forut. Uttrykt bestmann er brukt over heile Noreg.

Sjå òg 
 Mannskap

Kjelder

Denne artikkelen bygger på «Bestmann» frå ,  den 30. juli 2020.  
 

Sjøfartsyrke
Bidevind

Ein bidevind er når vinden kjem skrått framanfrå ein seglbåt (framom tvers). Uttrykket kjem frå nederlandsk bij de wind.

Bidevindskurs er den kursen som ein seglbåt kan halde som er nærast mogeleg vinden, medan han framleis kan fylle segla med vind. Segla må då skøytast heilt inn mot midten av båten. 

Når ein seglbåt skal nå eit mål som ligg rett mot vinden, må han segle bidevind først på den eine halsen, for deretter å stagvende (slå) over på den andre. Å segle på bidevind vert derfor òg kalla for 'å krysse'.

Kjelder 

Segling
Nederlandske ord og uttrykk
Bilbrev

Bilbrev er eit heimseldokument i form av eit byggesertifikat som stadfestar at eit fartøy vil byggjast av verftet til eigar. Slike dokument var i vanleg bruk på 1600- og 1700-talet for å dokumentera panterett i eit skip som var under bygging. Bilbrevet vart utskrive til ein person som hadde bidrege med pengar til bygginga av skipet. Føremålet var å gje tryggleik for investeringa. I seinare tid vert bilbrev brukt om ein attest – skipsbyggingsattest – utskrive på tru og ære av skipsbyggmeisteren.  Etymologisk kjem ordet frå lågtysk, bielbref  

I bilbrevet finn ein namn på verftet, bygge nr og namn på kjøpar. Det skal og innhalde opplysningar om fartøyet, som namn, kjennemerke, byggeår, storleik, byggemateriale og  framdriftsmiddel
.   

Frå 1860 vart bilbrev utskrivne av magistrat eller sorenskrivar. Frå 1901 hadde notarius publicus denne oppgåva.

Bergen Byarkiv tek vare på skipsbyggingsattestar. Attestane finn ein i arkivet etter Magistraten. Materialen dekker tidsrommet 1749–1902.

Kjelder 

 Kiil, Alf: Arkivkunnskap. Statsarkiva. Universitetsforlaget 1969

Denne artikkelen bygger på «Bilbrev» frå ,  den 31. juli 2020.

Bakgrunnsstoff 

 Bilbrev - oppslagsverket oVe, artikkel av  Åsta Vadset, Bergen Byarkiv.
 Bilbrev frå Skipsregisterne 

Dokument
Skipskonstruksjon
Båtbygging
Sigrid Kirchmann

Sigrid Kirchmann ( er ein austerriksk tidlegare friidrettsutøvar frå Ebensee som tevla i høgdehopp og sjukamp. Ho tok i 1993 Austerrikes fyrste medalje i ein verdsmeisterskap i friidrett.

Aktiv
Kirchmann vann i perioden 1982-94 10 av 13 nasjonale meisterskap i høgdehopp. To gongar vart ho austerriksk meister i sjukamp. I ein sjukamp 5. og 6. oktober 1985 sette Kirchmann landsrekord med 5 944 poeng, ein rekord som vart ståande i 27 år.

I 1990 vart Kirchmann nummer fire i høgdehopp ved europameisterskapen og i 1992 nummer fem i OL-finalen i Barcelona. Den 21. august 1993 kom høgdepunktet i hennar idrettsliv då ho i VM-finalen i Stuttgart sette landsrekord i høgdehopp med 1,97 meter. Det gav henne bronsemedaljen, også den fyrste VM-medalje i friidrett til ein utøvar frå Austerrike. Kirchmann var kvalifisert til Sommar-OL 1996, men stod over grunna ein skade i ei akillessene. To år etter kneip ho fjerdeplassen ved europameisterskapen 1998 i Budapest.

Medaljar og plasseringar i internasjonale meisterskap
EM 1986 i Stuttgart: Nr 11 – 1,79 m
VM 1987 i Roma: Utslått
EM 1990 i Split: Nr 4 – 1,89 m
VM 1991 i Tokyo: Utslått i kvalifiseringa (1,75 m=nr 26)
OL 1992 i Barcelona: Nr 5 – 1,94 m 
VM 1993 i Stuttgart: Bronsemedalje – 1,97 m
EM 1994 i Helsinki: Nr 10 – 1,90 m
EM 1998 i Budapest: Nr 4 – 1,92 m

Kjelder

Denne artikkelen bygger på «Sigrid Kirchmann» frå ,  den 31. juli 2020.  
 

Austerrikske friidrettsutøvarar
Austerrikske OL-deltakarar
NM i sykling 1981 i tempo

Noregsmeisterskapen i sykling 1981 i temporitt for menn vart avvikla i med individuell tevling i Birkeland fredag 11. og lagtempo på Nærbø sundag 13. september.

Menn

50 km temporitt

100 km lagtempo 

Noregsmeisterskapen i sykling 1981 i temporitt for kvinner vart avvikla i Lier fredag 11. september.

Kvinner

Kjelder
Østlands-posten 12. september 1981
Rogalands Avis 14. september 1981

Noregsmeisterskap i 1981
Noregsmeisterskap i sykling
Idrettstilskipingar i Agder
Idrettstilskipingar i Rogaland
Idrettstilskipingar i Viken
Idrett i Birkenes
Hå kommune
Lier kommune
NM i sykling 1981 på landeveg

Noregsmeisterskapen i landevegssykling 1981 for menn vart avvikla i Ullensaker sundag 12. juli 1981.

Menn, 180 km

Noregsmeisterskapen i landevegssykling 1981 for kvinner vart avvikla i Ullensaker laurdag 11. juli 1981.

Kvinner, 80 km

Kjelder
Sportsboken 81-82. Dreyer Bok Stavanger. 1981.

Noregsmeisterskap i 1981
Noregsmeisterskap i sykling
Idrettstilskipingar i Viken
Idrett i Ullensaker
NM i friidrett 2015

Noregsmeisterskapen i friidrett 2015, hovudmeisterskapen, vart avvikla på Haugesund stadion dagane frå 31 juli til 2. august 2015 med Haugesund Idrettslag som arrangør.

Kongepokalane vart tildelt Isabelle Pedersen for prestasjonen på korthekken og Karsten Warholm for sigeren på langhekken.

Menn

100 m

200 m

400 m

800 m

1500 m

5 000 m

10 000 m

110 m hekk

400 m hekk

3 000 m hinder

Høgdehopp

Stavhopp

Lengdehopp

Tresteghopp

Kulestøyt

Diskoskast

Sleggjekast

Spjutkast

Kvinner

100 m

200 m

400 m

800 m

1500 m

5 000 m

10 000 m

100 m hekk

400 m hekk

3 000 m hinder

Høgdehopp

Stavhopp

Lengdehopp

Tresteghopp

Kulestøyt

Diskoskast

Sleggjekast

Spjutkast

Kjelder
Dagsavisen 3. august 2015

Noregsmeisterskap i friidrett
Noregsmeisterskap i 2015
Idrettstilskipingar i Rogaland
Haugesund kommune
In a Foreign Town

In a Foreign Town er det 17. studioalbumet til den engelske musikaren Peter Hammill, utgjeve i 1988 på Enigma Records, og sidan på Hammill sitt eige selskap, Fie!.

Hammill dekkjer politiske tema som apartheid («Sun City Nightlife»), finansmarknaden («Sci-Finance (Revisited)» – ein omarbeidd versjon av Van der Graaf-songen frå Vital) og global politikk («Hemlock»).

Innhald
Alle spor skrivne av Peter Hammill, utanom der andre er nemnde.

Medverkande
Peter Hammill – vokal, gitar, klaverinstrument, perkusjon
Stuart Gordon – fiolin på spor 1

Technical
Peter Hammill - lydteknikar (Sofa Sound i Avon)
Paul Ridout – lydteknikar, kunst
David Lord – miksing (Crescent Studios i Bath)
Paul Ridout - design
Armando Gallo, Hilary Hammill – fotografi

Kjelder

Denne artikkelen bygger på «In a Foreign Town» frå ,  den 31. juli 2020. 
 oppgav desse kjeldene:

Peter Hammill-album
Musikkalbum frå 1988
Enigma Records-album
Out of Water

Out of Water er det 18. studioalbumet til Peter Hammill, gjeve ut på Enigma Records i 1990 og sidan på Hammill sitt eige selskap, Fie!. 

Hammill sjølv reknar dette som eit vendepunkt frå stilen han hadde i midten av 80-åra. 

To av artistane på albumet er oppførte med kallenamna dei fekk då dei var ein del av gruppa til Hammill, K Group, i 1980-åra: John Ellis (som òg måla biletet på omslaget) som «Fury» og Nic Potter som «Mozart».

Innhald

Medverkande

Peter Hammill – vokal, gitar, klaverinstrument
Stuart Gordon – fiolin på 5
John Ellis – gitar på 1, 4 og 7
David Jackson – saksofon på 3 og 6
Nic Potter – bass på 3 og 6

Teknisk
Peter Hammill - lydteknikar, miksing (Sofa Sound/Terra Incognita i Bath)
David Lord - lydteknikar, miksing (Crescent Studios i Bath)
John Ellis - plateomslag

Kjelder

Denne artikkelen bygger på «Out of Water» frå ,  den 31. juli 2020. 
 oppgav desse kjeldene:

Peter Hammill-album
Musikkalbum frå 1990
Enigma Records-album
Room Temperature

Room Temperature er eit konsertalbum av Peter Hammill, opphavleg gjeven ut på Enigma Records i 1990.  På den første utgjevinga var albumet berre tilgjengeleg i Nord-Amerika. Det vart sidan gjeven ut på Hammill sitt eige selskap, Fie! 

Albuemt dokumenterer turneen til Hammill i 1990 i Europa og Nord-Amerika. Gruppa til Hammill på denne turneen bestod av Stuart Gordon på fiolin og den tidlegare Van der Graaf Generator-bassisten Nic Potter på bass. Det var ingen trommeslagar med, så versjonane på plata er nokså nedstrippa. Gruppa kalla seg The Peter Hammill Band.

Dei første kopiane av denne doble CD-plata kom i ein langboks.

Innhald
Alle spor av Peter Hammill; utanom der andre er nemnde.

Medverkande

Peter Hammill – vokal, gitar, klaverinstrument
Stuart Gordon – fiolin
Nic Potter – bass

Kjelder

Denne artikkelen bygger på «Room Temperature (album)» frå ,  den 31. juli 2020. 
 oppgav desse kjeldene:

Peter Hammill-album
Konsertalbum frå 1990
Enigma Records-album
Småby

Småby er eit folkesett område med bykarakter. 

Småbyar har ofte ikkje så utprega område for industri, handel og bustadar som ein større by. Sosiøkonomisk segregering finst ofte ikkje heller i same utstrekking som i større byar. Mange småbyar har ei hovudgate med butikkar og tenester som sker gjennom byen.

Småbylivet er mykje skildra i film og litteratur, og blir då gjerne framstilt som ein stad med mykje sladder, småborharlegheit og ein stad der «alle kjenner alle».

Sjå òg
 Kjøpstad
 Shtetl
 Storby
 Sovekommune
 Tettstad
 Småort

Kjelder

Denne artikkelen bygger på «Småstad» frå ,  den 1. august 2020.  
 

Busetnader
Carolin Schäfer

Carolin Schäfer () er ein tysk friidrettsutøvar som internasjonalt tevla i mangekamp. Ho vann i 2017 VM-sølv i sjukamp og i 2018 EM-bronse i same.

Aktiv
Schäfer sette i 2014 personbeste i sjukampen ved europameisterskapen i Zürich, med 6 395 poeng enda ho fjerdeplassen, 37 poeng bak bronsevinnar Nafissatou Thiam. I mai 2015 forbetra Schäfer den personlege sjukamp-rekorden til 6 547 poeng ved meistermøtet i Götzis i Austerrike. Året etter vart  ho nummer 5 under dei olympiske leikane i Rio de Janeiro i Brasil.

Under Götzis-stemnet 2017 presterte Schäfer personbeste i fem av dei sju øvingane og sanka heile 6 836 poeng, nest best i verda det året. Ved verdsmeisterskapen i London seinare i sesongen sikra ho seg sølvmedaljen med 6 696 poeng. I europameisterskapen 2018 la Schäfer beslag på på bronseplassen, gullvinnar Nafissatou Thiam og sølvmedaljør Katarina Johnson-Thompson makta ho ikkje hamle opp med.

Medaljar og plasseringar i internasjonale meisterskap
EM 2012 i Helsinki: Nr 11 – 6 003 poeng
EM 2014 i Zürich: N 4 – 6 395 poeng
VM 2015 i Beijing: Braut sjukampen etter seks øvingar
OL 2016 i Rio de Janeiro: Nr 5 – 6 540 poeng
VM 2017 i London: Sølvmedalje – 6 696 poeng, bakom Nafissatou Thiam (6 784 poeng)
EM 2018 i Berlin: Bronsemedalje – 6 602 poeng

Kjelder

Denne artikkelen bygger på «Carolin Schäfer» frå ,  den 1. august 2020.  
 

Tyske mangekjemparar
Tyske deltakarar under sommar-OL 2016
NM i sykling 1982 på landeveg

Noregsmeisterskapen i landevegssykling 1982 for menn vart avvikla i Steinkjer sundag 11. juli 1982.

Menn, 180 km

Noregsmeisterskapen i landevegssykling 1982 for kvinner vart avvikla i Gauldal laurdag 10. juli 1982.

Kvinner, 78 km

Kjelder
Sportsboken 82-83. Sportsboken As/Hjemmets bokforlag As. 1982.
Rogalands Avis 12. juli 1982

Noregsmeisterskap i 1982
Noregsmeisterskap i sykling
Idrettstilskipingar i Trøndelag
Idrett i Steinkjer